Bok van Blerk en Hanna Grobler verloor hul baba | Maroela Media
Bok van Blerk en Hanna Grobler Foto: Esté Meyer Jansen, Maroela Media
Jenny Griesel, Van Blerk se agent, het Maandagoggend aan Maroela Media die hartseer nuus bevestig dat die seuntjie doodgebore is. Sy wou nie bekendmaak wanneer dit gebeur het nie, maar het gesê die oorsaak van die stilgeboorte is nie in hierdie stadium bekend nie.
"Dit is 'n ongelooflik moeilike tyd vir hulle en hulle vra dat hul privaatheid in hierdie tyd gerespekteer word," het Griesel gesê. Die egpaar het hul eersteling in Junie verwag.
Die nuus van Grobler se swangerskap het eers in Februarie vanjaar bekend geword. Die paartjie wat bekend is daarvoor dat hulle verkies om uit die media-kollig te bly, is in Maart verlede jaar stil-stil getroud.
Grobler, 'n aktrise, is ook die hoof- uitvoerende beampte van die Hanna Charity and Empowerment Foundation, 'n liefdadigheidsorganisasie wat hom toespits op die bekamping van armoede.
Van Blerk se regte naam is Louis Pepler.
Jammer om te hoor van jul verlies. Julle is in ons gebede. Baie sterke aan jul albei
Hanna en Bok… Woorde is nie genoeg vir vertroosting nie, en wat julle nou deur gaan is alles tussen woede, en seer maar ek wil he julle moet weet ek bid saam met julle hierdeur, en dat God julle hierdeur sal dra. Sterkte julle twee!
Dis so hartseer, dat twee sulke ongelooflike mense wat so opreg lief is vir mekaar deur so iets moet gaan!
As ek kon sou ek elkeen van julle 'n drukkie wou gee, ai, STERKTE!
Dis baie slegte nuus, my hart gaan uit vir Hanna en Bok. Mag die Here julle dra in die moeilike tyd. Baie sterkte.
Dis nou baie hartseer nuus. Ai wat kan mens sê. Baie sterkte vir julle twee. Ondersteun en wees daar vir mekaar. Dis vir albei baie erg.
Dis verskriklik hartseer so jammer vir julle verlies. Hou julle in my gebede sterkte aan julle en die familie xxx